Deanu gielda-Tana kommune hører inn under forvaltningsområdet for samisk språk. I forvaltningsområdet for samisk språk er samisk og norsk likestilte språk. Kommunen har tre kommunale barnehager med norsk som hovedspråk; Boftsa oppvekstsenter, Austertana oppvekstsenter og Tanabru barnehage. Forøvrig er det to privateide samiske barnehager i kommunen; Giellavealgu - og Diddi mánáidgárdi.

I kommunen er det tre skoler med norsk som hovedspråk/undervisningsspråk; Austertana oppvekstsenter, Boftsa oppvekstsenter og Tanabru skole. Deanu sámeskuvla og Sirma skole har samisk som hovedspråk/undervisningsspråk. Det bor elever i kommunen med annet morsmål enn norsk og samisk som får særskilt norskopplæring. Alle skoler er fådelte skoler.

**Målet med planen:**

* å gi barna de beste forutsetninger for trivsel, trygghet og læring når de kommer til skolen
* å sikre at alle barn og foreldre i Deatnu/Tana opplever kontinuitet, sammenheng og forutsigbarhet i overgangen fra barnehage og skole
* å styrke samarbeidet mellom barnehage og skole

**Veilederen fra kunnskapsdepartementet- 2016. (udir.no) Fra eldst til yngst:**

«Samarbeid og sammenheng mellom barnehage og skole” anbefaler disse punktene for overgangen» (både på samisk og norsk)

Veilederen er bygd opp i tre deler og inneholder:

* Rammebetingelser for samarbeid og sammenheng, herunder regelverk og ulike læringskulturer.
* Forutsetninger for god sammenheng og gode overganger for barnet.
* Anbefalinger om tilrettelegging av samarbeid og beskrivelse av de ulike aktørenes roller.

**I Rammeplanen for barnehagen:**

«Barnehagen skal i samarbeid med foreldre og skolen legge til rette for at barna kan få en trygg og god overgang fra barnehage til skole og eventuelt skolefritidsordning. Barnehagen og skolen bør utveksle kunnskap og informasjon som utgangspunkt for samarbeid om tilbudet til de eldste barna i barnehagen, deres overgang til og oppstart i skolen. Barnehagen må ha samtykke fra foreldrene for å dele opplysninger om enkeltbarn med skolen.»

**Læringsplakaten i skolen:**

«Legge til rette for samarbeid med hjemmet og sikre foreldres/foresattes medansvar i skolen»

 «Samarbeid og sammenheng mellom barnehage og skole” anbefaler disse punktene for overgangen» (både på samisk og norsk)

**Årshjul**

|  |  |  |
| --- | --- | --- |
| **Áigi - Tid** | **Doaibma - Aktivitet** | **Ovddasvástádus – Ansvar** |
| ČákčamánnuSeptember | Foreldremøte i barnehagen der deler av møtet settes av til informasjon om overgangsrutiner fra barnehage til skole, samt skolevalg | Styrer i barnehagen |
| GolggotmánnuOktober | Barnehage/oppvekstsenter sender skriv til foreldre ang valg av skole med svarskjema | Styrer i barnehagen |
| SkábmamánnuNovember | * Barnehagen sender info ang foreldrenes/foresattes valg av skole

 til kommunalsjef for oppvekst.Tidsfrist: 20.11. | Styrer i barnehagen |
| * Skolene får oversikt over de barna som skal begynne på skolen og hvilken skole barnet skal begynne på.
* Det oversendes også oversikt over de barna som har vedtak og ressurser etter Opplæringsloven § 5.
* Samarbeidsmøte vedr. barn med spesialpedagogisk hjelp. Deltakere: ped.leder, spesialpedagog, representant fra skolen, PPT, fysioterapeut etc.
 | Kommunalsjef for oppvekst |
| OđđajagemánnuJanuar | Uke2: Pedagogisk leder(e), aktuell(e) lærer(e) datofester felles besøksdager mellom barnehagen og skolen. Samarbeider om innhold og tema for besøksdagene.  | Rektor i samarbeid med styrer innkaller til samarbeidsmøte.Styrer medansvarlig for utsendelse til foreldre/foresatte av besøksplan. |
| GuovvamánnuFebruar | Fylle skjema for samtykke til overlevering av informasjon fra barnehage til skole. Skjemaet skal underskrives av foreldre/foresatte. | Styrer |
| NjukčamánnuMars | Innskriving på skolen for nye førsteklassinger innen 20.mars | Rektor |
| MiessemánnuMai | Samarbeidsmøte barnehage – skoleInformasjon om hvert enkelt barn; gjennomgang av utfylt skjema etter samtykke fra foreldrene | Skolen ansvarlig for innkalling til møtet. Pedagogisk leder fra barnehagen deltar |
| GeassemánnuJuni | Foreldremøte for kommende førsteklassinger | Rektor |